### Beslutning

Josephine Møller, Zenia Mathiesen, Elisabeth Lund, Vagn Christoffersen, Mark Christoffersen og Agnete Mathiesen kunne tiltræde indstillingen i overensstemmelse med Magistratens anbefaling.
 Gertrud Carlsen tog forbehold.

Endelig vedtagelse af Støjhandlingsplan 2018 efter offentlig høring.

### Resumé

Forslag til Støjhandlingsplan 2018 har været offentligt fremlagt i perioden 23. maj til 3. august 2018. Der kom 13 skriftlige bemærkninger til planen.

 Bemærkningerne berører blandt andet ønsker om brug af støjafskærmning, støjreducerende belægninger, hastighedsreduktion, inddragelse af fællesråd, afklaring af det støjkortlagte område og en anden prioritering end foreslået i handlingsplanen.

 Bemærkningerne har givet anledning til, at Støjhandlingsplan 2018 nu også lægger op til om muligt at anvende overskudsjord til etablering af støjvolde på kommunale arealer.

 Støjhandlingsplanen lægger derudover op til fortsat anvendelse af støjreducerende belægninger.

 Merudgifter forbundet med jordvolde og slidlag som virkemidler afholdes inden for Teknik og Miljøs gældende økonomiske ramme.

 Støjhandlingsplanen skulle senest den 18. juli 2018 have være endeligt vedtaget af Byrådet, med henblik på offentliggørelse og indberetning til Miljøstyrelsen. Miljøstyrelsen er orienteret om, at Byrådets vedtagelse af Støjhandlingsplanen ikke kunne nås indenfor denne frist.

### Indstilling

At 1) Støjhandlingsplan 2018 – med et indhold som beskrevet i vedlagte bilag A – vedtages endeligt.

 At 2) ideer og forslag fremkommet under den offentlige fremlæggelse af Støjhandlingsplan 2018 besvares som det fremgår af indstillingens punkt 5 samt vedlagte bilag B.

 At 3) bruge overskudsjord fra byggemodning til etablering af støjvolde på kommunale arealer.

### Sagens forløb

27-09-2018 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillinge
 01-10-2018 Magistraten
Fremsendes til [adresse] med bemærkning, at Magistraten i mødet den 1. oktober 2018 anbefaler, at byrådet tiltræder Magistratsafdelingen for Teknik og Miljøs indstilling af 11. september 2018.

 Borgmester Mads Mikkelsen og rådmand Kim Lauridsen var forhindret i at deltage i sagens behandling.
 10-10-2018 [adresse]
Fremsendes til Teknisk Udvalg til behandling i henhold til beslutning i byrådets møde den 10. oktober 2018.
 29-10-2018 Teknisk Udvalg
Josephine Møller, Zenia Mathiesen, Elisabeth Lund, Vagn Christoffersen, Mark Christoffersen og Agnete Mathiesen kunne tiltræde indstillingen i overensstemmelse med Magistratens anbefaling.
 Gertrud Carlsen tog forbehold.
 14-11-2018 [adresse]
Beslutning ikke frigivet